  Анжелика Тихонова корреспондент 2021-тӥ арын куарусёнэ Удмуртиын нылашъёслы но нылкышноослы чеберлыкъя, чеберлыкез шӧдонъя но творчествоя CHEBERAI йӧскалык онлайн-школа ӧсъёссэ усьтоз. Со сярысь ивортодэтъя «Удмуртия» агентстволэн корреспондентэзлы «Чеберай» ӵектослэн кивалтӥсез Ксения Широбокова вераз. Школалэн ужаз элькунысьтымы но мукет палъёсысь пичи нылашъёс но егит нылъёс, анайёс, озьы ик мылкыд карись нылкышноос пыриськыны быгатозы. Соосты хореографилы, крезьгуро инструментъёсын шудыны, этикетлы, туспуктэме пуксьыны, чебер ветлыны, чеберлыкез шӧдыны дышетозы, киужъя мастер-классъёс ортчытозы. Со сяна, удмурт кылъя но шаертодонъя тодон-валан сётозы. Ми дышетом пиналъёсты онлайн форматэн. Малы ке шуоно ми гурт пиналъёс вылэ золгес ориентироваться кариськиськом. Ми соосын дисциплинаослы онлайн дышетскомы, нош котькуд шутэтскон нуналъёсы, пумиськыса ини, ваньзэ сое рос-прос практиковать каромы студиын Ксения Широбокова, «Чеберай» ӵектослэн кивалтӥсезКсения Широбокова пусйиз, ужазы «Признание» премилы луыса басьтэм туспуктон тӥрлыксэс но кутозы. Со понна туспуктӥсьёсты нимысьтыз ӧтчалозы. Пиналъёсын но нылкышноосын нимысьтыз группаосын ужалозы. Школаез радъясьёс али дышетӥсьёсын верасько, тросэз соос пӧлысь «Чеберай» марафонын ужамъёс ик луозы. Ӵектос пыриськисьёслы сяна, Удмуртилы но тунсыко луоз, лыдъя Ксения Широбокова. Нырысь ик со (ӵектос – ред.) асьме гуртъёсысь пиналъёсты возьматыны, соос вань шуыса, сыӵе тунсыкоесь, чебересь. <…> Нош Удмуртилы малы та ӵектос тунсыко? Малы ке шуоно та проект уникальной, кытын вань удмурт кылэз дышетон ӧрыз Ксения Широбокова, «Чеберай» ӵектослэн кивалтӥсезПусъём, CHEBERAI йӧскалык онлайн-школа мерлыко ӵектос сямен уз ужа, со дунын луоз. Пыриськисьёсты ар ӵоже дышетыны чаклало. Ӵектослэн программаез ӝоген тодмо луоз. Тодэ вайытом, али Удмуртиын «Чеберай» ӵектос улсын кыкетӥез «ИнстаЧеберай» марафон мынэ.   Тегъёс: Мерлык Ижкар Удмуртия удмуртъёс Чеберай  